Կրիպտոն (հեռուստասերիալ)

«Կրիպտոն» (անգլ.՝ Krypton) ամերիկյան հեռուստասերիալ, որը նկարահանել է Դեյվիդ Ս․ Գոյերը` Syfy հեռուստաալիքի համար։ Հեռուստասերիալի դեպքերը տեղի են ունենում Կրիպտոն հորինված մոլորակի վրա, մոտավորապես Կալ֊էլի/ Սուպերմենի ծնունդից և մոլորակի պայթյունից 200 տարի առաջ։ Հեռուստասերիալի կենտրոնում Սուպերմենի պապ Սեգ֊Էլն է (Քամերոն Քաֆ)։
«Կրիպտոն» հեռուստասերիալը հեռարձակվել է 2018 թվականի մարտի 21֊ին։ Առաջին եթերաշրջանը ունեցել է 10 էպիզոդ։ 2018 թվականի մայիսին Syfy֊ը հայտարարել է, որ հեռուստասերիալը ունենալու է երկրորդ եթերաշրջան, որի պրեմիերան նախատեսված է 2019 թվականին։


== Նախապատմություն ==
«Կրիպտոն» հեռուստասերիալը Սուպերմենի պապի՝ Սեգ֊Էլի մասին է, ում ընտանիքը արտաքսված է։ Սեգ֊Էլը ցանկանում է հետ բերել իր ընտանիքի պատիվը և փրկել իր սիրելի աշխարհը քաոսից։


== Դերասանական անձնակազմ ==
Քամերոն Քաֆ-Սեգ֊ԷլԷլերի ընտանիքի հետնորդը, որը լինելու է Ջոր֊Էլի հայրը և Սուպերմենի պապը։

Ջորջինա Քեմբել-Լայթա֊ԶոդԿրիպոնի զինվորական գիլդիայի հրամանատարը, որը գաղտնի հարաբերությունների մեջ է Սեգ֊Էլի հետ։

Շաուն Սիփոս-Ադամ ՍթրենջՄի մարդ, որը գալիս է ապագայից, որ Սեգ֊Էլին նախապես զգուշացնի Բրեյնիակի մասին, ինչպես նաև Սեգին պատմում է նրա թոռան մասին, ով Ադամի ժամանակում հայտնի է, որպես Սուպերմեն

Էլիոթ Քոուան՝ Դարոն֊Վեքս Կրիպտոնի գլխավոր մագիստրատը, ում մեղադրում են Կրիպտոնի օլիգարխիան պաշտպանելու համար
Էն Օգբոմո՝ Ջայնա֊Զոդ Կրիպտոնի զինվորական գիլդիայի առաջնորդը և Լայթայի մայրը
Աարոն Փիեր-Դև֊ԷմՀրամանատար կրիպտոնի բանակում։ Նա նշանված է, պետք է ամուսնանա Լայթայի հետ
Ռասմուս Հայդաքեր-ՔեմԻնժեներ և Սեգի ամենամոտ ընկերը
Ուալիս Դեյ՝ Նիսա֊ՎեքսԿրտսեր մագիստրատ և Դարոն֊Վեքսի դուստրը
Բլեյք Ռիթսոն-Ռաոյի ձայնը/ ԲրեյնիակԿանդոր քաղաքի գլխավոր կրոնական առաջնորդը, որը վերածվում է Բրեյնիակի, «Աշխարհներ հավաքող» այլմոլորակային անդրոիդի՝ ցանկանալով վերացնել Կրիպտոնը մինչ Սուպերմենի ծնվելը
Իան ՄաքԷլհինի-Վալ֊ԷլՍեգի պապը, որը խուսափում է մահից Ֆանտոմական գոտի գնալով։

Քոլին Սելմոն-Գեներալ Դրու֊ԶոդԼայթա֊Զոդի և Սեգ֊Էլի ապագա որդին։


=== Երկրորդական ===
Ալեքսիս Ռեյբեն-ՌոմԷլերի ընտանիքի ընկերը և Օնայի մայրը։

Անդրեա Վասիլու-Կոլ֊Դա
Սառա Արմսթրոնգ-Քայո«Սև Զրո» խմբի անդամ։

Ինդիա Մուլեն՝ ՍևիԿրիպտոնի կրոնական գիլդիայի անդամ, որը ուղեկցում է Ռաոյի ձայնին։

Սոնիտա Հենրի-ՌայկաՑիտոնիտյան աղանդի անդամ, ում Սեգը մի անգամ փրկում է։ Հետագայում նա օգնում է Սեգին։

Լուկաս Լոուրհան-ՋունրաՑիտոնիտյան աղանդի անդամ, որը թշնամաբար է վերաբերվում մյուսներին։

Հանա Ուեդինգհեմ-Ջաքս֊Ուր (նախկինում՝ Սելա֊Սոն)«Սև Զրո» խմբի ղեկավարը և Վալ֊Էլի նախկին օգնականը։


=== Հրավիրված ===
Ռուպերտ Գրեյվս՝ Թեր֊ԷլՍեգի հայրը։

Փոլա Մալքոմսոն՝ Չարիս֊ԷլՍեգի մայրը
Գորդոն Ալեքսանդեր՝ Քեքս֊ՈւլԼայթայի ջոկատի հրամանատարը
Դումզդեյը CGI֊ի օգնությամբ երևում է հինգերորդ, վեցերորդ և տասերորդ էպիզոդներում։ 2018 թվականի հուլիսին հայտարարվել է, որ հեռուստասերիալի երկրորդ եթերաշրջանում երևալու են Լոբոն, Նայթուինգը և Ֆլեյմբըրդը։


== Էպիզոդներ ==


== Արտադրություն ==


=== Ստեղծում ===
2014 թվականին հայտնի դարձավ, որ Դեյվիդ Ս․ Գոյերը աշխատում է «Կրիպտոն» անվանումով հեռուստասերիալի վրա։ 2014 թվականի դեկտեմբերին հաստատվեց, որ հեռուստասերիալը ցուցադրվելու է Syfy հեռուստաալիքով։ Հետագայում հայտարարվեց, որ Գոյերը լինելու է հեռուստասերիալի պրոդյուսերը, իսկ սցենարիստն ու գործադիրը տնօրեն լինելու է Իան Գոլդբերգը։ 2016 թվականի մայիսին TVLine֊ը հայտարարեց, որ Syfy֊ը պաշտոնապես պատվիրել է առաջին էպիզոդը, ինչպես նաև, որ Դեմիան Քինդլերը լինելու է հեռուստասերիալի շոուռաները, իսկ Գոյերը՝ երկրորդ գործադիր տնօրենը։ 2017 թվականի ապրիլի 18-ին համացանցում թողարկվեց «Կրիպտոն» հեռուստասերիալի առաջին թիզեր թրեյլերը, ըստ որի այն պետք է հեռարձակվեր 2017 թվականից։ Հաջորդ ամիս Syfy֊ը Թվիթթերում գրեց, որ հեռուստասերիալը թողարկվելու է 2018 թվականից։
2018 թվականի մարտի 22֊ին Syfy֊ը հայտարարեց, որ լինելու է հեռուստասերիալի երկրորդ եթերաշրջանը, որի նախատեսվում է 2019 թվականին։


=== Քասթինգ ===
2016 թվականի սեպտեմբերին հայտարարվել է, որ Ջորջինա Քեմբելը մարմնավորելու է Լայթա Զոդին, իսկ 2017 թվականի սեպտեմբերին պարզ դարձավ, որ Շաուն Սիփոսը մարմնավորելու է Ադամ Սթրենջին։ Հոկտեմբերին Քամերոն Քաֆը սկսեց մարմնավորել Սուպերմենի պապիկին՝ Սեգ֊Էլին, Իան ՄաքԷլհինին՝ Վալ֊Էլին, Էլիոթ Քոուանը՝ Դարոն-Վեքսին, Էն Օգբոմոն՝ Ջայնա֊Զոդին, Ռասմուս Հայդայքերը՝ Քեմին, Ուալիս Դեյը՝ Նիսա֊Վեքսին և Աարոն Փիերը՝ Դև֊Էմին։ Նոյեմբերին հայտնի դարձավ, որ Բլեյք Ռիթսոնը և Փոլա Մալքոմսոնը մարմնավորելու են Բրեյնիակին և Չարիսին։ 2018 թվականի հունվարին Հանա Ուեդինգհեմը մարմնավորեց Ջաքս֊Ուրին։
Սկզբում հայտարարվել էր որ Բազե կինը երևալու է հեռուստասերիալում, սակայն ստեղծողները որոշեցին առաջին եթերաշրջանում չընդգրկել նրան, քանի որ չէր համապատասխանում հեռուստասերիալի իրադաձությունների ընթացքին։


=== Նկարահանումներ ===
2016 թվականի հունիսին նախատեսված էր առաջին սերիայի արտադրությունը սկսել Մոնրեալում։ Առաջին սերիան նկարահանվել է 2016 թվականի սեպտեմբերին՝ Սերբիայում, Քոլմ ՄաքՔարթիի կողմից։


== Հեռարձակում ==
«Կրիպտոն» հեռուստասերիալի պրեմիերան եղել է 2018 թվականի մարտի 21֊ին, առաջին եթերաշրջանը ունեցել է 10 սերիա։


== Արձագանք ==


=== Քննադատական արձագանք ===
Rotten Tomatoes֊ում հեռուստասերիալը ունի 60% միավոր և միջինը 6.31/10 վարկանիշ, որը հիմնված է 35 գնահատականների վրա։ Metacritic կայքում հեռուստասերիալը ունի 100֊ից 53 միավոր, որը հիմնված է 14 գնահատականների վրա։


=== Վարկանիշներ ===


== Ծանոթագրություններ ==


== Արտաքին հղումներ ==
«Կրիպտոն»(անգլ.) ֆիլմը Internet Movie Database կայքում